VS00064677
Datum: 1992-02-26T01:00:00.000+01:00
datum_sodbe_i_stopnje: 2022-02-15T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 10.890 EUR - enotna odkškodnina
opombe: II DoR 477/2022 - Predlog za dopustitev revizije tožeče stranke (oškodvanca) je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Izbris iz registra stalnega prebivalstva kumulativno 121 mesecev (od 26. 2. 1992 do 24. 4. 2002).

## Kršitev drugih pravic osebnosti

10.890 EUR (enotna odškodnina) - tožnik je imel večino obdobja dovoljenje za začasno prebivanje, dovoljenje je dobil vsakič, ko je zanj zaprosil, v določenih obdobjih je imel prihodno-odhodni vizum. Do 25. 6. 1993 je imel potni list SFRJ, od 10. 9. 1993 pa potni list Republike Hrvaške.

Tožnik je ves čas živel v Brežicah in bil popolnoma osebno in čustveno ukoreninjen v to okolje. Med izbrisom je trpel občutke prizadetosti, manjvrednosti, negotovosti in zaskrbljenosti. Njegova prizadetost je delno posledica izbrisa, delno pa dejstva, da je ostal brez slovenskega državljanstva. Izbris mu je povzročil številne praktične posledice v življenju, vezane predvsem na težave zaradi pomanjkljivih dokumentov. Izbris je bil eden izmed številnih sovpadajočih dejavnikov, ki so vplivali na tožnikovo službeno funkcioniranje in posredno na poslabšanje poslovanja družbe, na njegov materialni položaj in posledično na njegovo celotno bivanje.

Tožnik ni izkazal težav pri prehajanju meje, ni izkazal težav pri podaljšanju vozniškega dovoljenja.

---

Zakon o obligacijskih razmerjih (1978) - ZOR člen 200
 Obligacijski zakonik (2001) - OZ člen 179